ओप्पो

ओप्पो इलेक्ट्रानिक्स कॉर्प. चीन के एगो प्राइवेट कंज्यूमर इलेक्ट्रॉनिक्स कंपनी बा जेकर हेडक्वार्टर शेन्जेन, गुआंगडांग में बा। Oppo के स्थापना 2004 में भइल रहे। कंपनी के प्रमुख उत्पादन में स्मार्टफोन, स्मार्ट डिवाइस, ऑडियो डिवाइस, पावर बैंक आ औरीयो दूसर इलेक्ट्रॉनिक प्रोडक्ट शामिल बाड़ें। ई कंपनी दुनिया के सबसे बड़ा स्मार्टफोन निर्माता कंपनियन में से एगो हवे, आ बैस्विक स्मार्टफोन बजार में एकर हिस्सा लगभग 9 प्रतिशत बतावल जाला। कंपनी के 60 से अधिक बजारन में लगभग 60 करोड़ मासिक सक्रिय उपयोगकर्ता (मंथली एक्टिव यूज़र) बाड़ें। बिक्री के आधार पर ओप्पो 20 क्षेत्रीय बाजारन में टॉप तीन स्मार्टफोन ब्रांडन में शामिल बा, जहाँ एकर मुकाबला सैमसंग आ शाओमी जइसन प्रमुख स्मार्टफोन निर्माता कंपनियन से होला। ओप्पो के स्वामित्व में रियलमी आ वनप्लस जइसन स्मार्टफोन ब्रांड भी शामिल बाड़ें। इतिहास "ओप्पो" नाँव से एह ब्रांड के रजिस्ट्रेशन चीन में साल 2001 में भइल आ ई 2004 में लांच भइल। एकरे बाद ई पूरा दुनियाँ में फइल गइल। जून 2016 में, ओप्पो चीन के सभसे बड़हन स्मार्टफोन बनावे वाली कंपनी बन गइल, आ एकर प्रोडक्ट लगभग 200,000 से ढेर फुटकर दोकान सभ पर बिकाए लागल। साल 2017 में, ओप्पो एगो बोली में सभसे ढेर बोली लगा के भारतीय राष्ट्रिय क्रिकेट टीम के किट पर आपन लोगो देखावे के अधिकार जीत लिहलस। एह अधिकार के चलते भारतीय क्रिकेट टीम के किट पर एकर लोगो साल 2017 से 2022 ले देखावल जाई आ एह दौरान भारतीय टीम कुल 259 इंटरनेशनल मैच खेली जेह में 62 टेस्ट मैच, 152 वन डे, आ 45 टी20 इंटरनेशनल होखिहें। एह में साल 2019 में इंग्लैंड में होखे वाला वल्ड कप भी सामिल बा आ साल 2020 टी20 वल्ड कप भी बा जे ऑस्ट्रेलिया में होखी। संदर्भ